S-654/2023

Mál þetta, sem dómtekið var 22. nóvember sl., er höfðað með tveimur ákærum.

Fyrri ákæran er útgefin af lögreglustjóranum á höfuðborgarsvæðinu 24. janúar 2023, á hendur G-kk-þgf F-kk-þgf S-kk-þgf, kt.[...], [...], Reykjavík,„ fyrir umferðarlagabrot með því að hafa, sunnudaginn 11. september 2022, ekið bifreiðinni [...]sviptur ökurétti, undir áhrifum áfengis og óhæfur til að stjórna henni örugglega vegna áhrifa ávana- og fíkniefna (í blóðsýni mældist vínandamagn 0,89 ‰ og amfetamín 385 ng/ml) um Reykjanesbraut við [...]í Garðabæ, þar sem lögregla stöðvaði aksturinn.

Telst háttsemi þessi varða við 1. sbr. 2. mgr. 49. gr., 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 99. og 101. gr. umferðarlaga nr. 77/2019.“

Seinni ákæran er útgefin af lögreglustjóranum á höfuðborgarsvæðinu 24. f ebrúar 2023 á hendur ákærða „ fyrir:

I.

Umferðarlagabrot með því að hafa, laugardaginn 28. janúar 2023, ekið bifreiðinni [...] sviptur ökurétti og undir áhrifum áfengis (í blóðsýni mældist vínandamagn 0,76 ‰) um Hafnarfjarðarveg við Fjarðarhraun í Hafnarfirði, þar sem lögregla stöðvaði aksturinn.

Telst háttsemi þessi varða við 1. sbr. 2. mgr. 49. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

II.

Umferðarlagabrot með því að hafa, laugardaginn 4. febrúar 2023, ekið bifreiðinni [...] sviptur ökurétti, undir áhrifum áfengis og óhæfur til til að stjórna henni örugglega vegna áhrifa ávana- og fíkniefna (í blóðsýni mældist vínandamagn 0,68 ‰ og amfetamín 510 ng/ml) og ekið gegn rauðu umferðarljósi á Sundlaugarvegi við Reykjaveg í Reykjavík, þar sem lögregla stöðvaði aksturinn.

Telst háttsemi þessi varða við 1. mgr. 7. gr., 1. sbr. 2. mgr. 49. gr., 1., sbr. 2. mgr. 50. gr. og 1. mgr. 58. gr., sbr. 1. mgr. 94. gr. og 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 99. og 101. gr. umferðarlaga nr. 77/2019.“

Verjandi ákærða krefst vægustu refsingar sem lög leyfa og hæfilegra málsvarnarlauna sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að hanner sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í [...]. Samkvæmt framlögðu sakavottorði, dagsettu 19. september 2023, á ákærði að baki töluverðan sakaferil og hefur meðal annars margítrekað verið dæmdur fyrir umferðarlagabrot. Hann var síðast dæmdur til fangelsisvistar í 16 mánuðimeð dómi Héraðsdóms Reykjaness, uppkveðnum[...] 2023. Brot þau sem ákærði er nú sakfelldur fyrir voru framin fyrir uppkvaðningu dómsins og verður ákærða því gerður hegningarauki, sbr. 78. gr. almennra hegningarlaga. Ekki þykir ástæða til að rekja sakaferil ákærða frekaren við hann er stuðst við ákvörðun refsingar og við það miðaðað ákærði hafi nú í níund asinn, eftir að hann varð fullra 18 ára og innan ítrekunartíma, sbr. 3. mgr. 71. gr. almennra hegningarlaga nr. 19/1940, gerst sekur um akstur undir áhrifum ávana- og fíkniefna og/eða áfengis og í áttunda sinn gerst sekur um akstur sviptur ökurétti. Með hliðsjón af framangreindu, sakarefni þessa máls, dómvenju og 77. gr. almennra hegningarlaga þykir refsing ákærða hæfilega ákveðin fangelsi í 19 mánuði og 15 daga.

Með framangreindum dómi Héraðsdóms Reykjaness frá [...] 2023 var ákærði sviptur ökurétti ævilangt. Þar sem brot ákærða voru framin fyrir uppkvaðningu þess dóms verður honum ekki gerð frekari ökuréttarsvipting, sbr. til hliðsjónar dóm Hæstaréttar í máli nr.515/2016.

Ákærði greiði málsvarnarþóknun skipaðs verjanda síns, S-kk-ef K-kk-ef K-kk-ef lögmanns, 391.716 krónur að meðtöldum virðisaukaskatti, og 237.327 krónur í annan sakarkostnað.

Af hálfu ákæruvaldsins flutti málið P-kk-nf F-kk-nf G-kk-nf saksóknarfulltrúi fyrir A-kvk-þf Ý-kvk-þf S-kvk-þf saksóknarfulltrúa.

B-kvk-nf B-kvk-nf héraðsdómari kveður upp dóm þennan.

DÓMSORÐ:

Ákærði, G-kk-nf F-kk-nf S-kk-nf, sæti fangelsi í 19 mánuði og 15 daga.

Ákærði greiði málsvarnarþóknun skipaðs verjanda síns, S-kk-ef K-kk-ef K-kk-ef lögmanns, 391.716 krónur, og 237.327 krónur í annan sakarkostnað.

B-kvk-nf B-kvk-nf